Juha Ahvio

Juha Ahvio (s. 1968Fennica) on konservatiivista kristillisyyttä edustavan Patmos Lähetyssäätiön tutkimusjohtaja ja poliittis-uskonnollisista aiheista kirjoittava kirjailija. Hän on myös oikeistokonservatiivisen Oikean Median blogisti. Ahvio on koulutukseltaan teologian tohtori (2005) ja hän on myös Helsingin yliopiston dogmatiikan dosentti.Patmos   

Näkemyksiä
Ahviota on luonnehdittu arvokonservatiiviksi. Hän on kertonut, ettei hänen mielestään ihmisen toiminnalla ole osaa ilmastonmuutoksessa.Kulttuuricocktail. Yle Areena, viitattu 7.8.2017 Ahvio on kirjoittanut useita maahanmuuttoa, vasemmistolaisuutta, vihreää aatetta, tasa-arvoista avioliittolakia ja vihapuhekäsitettä voimakkaasti kritisoivia kirjoja. Hän on myös 1990-luvulta asti julkaissut muita poliittisia ja uskonnollisia aiheita käsitteleviä äänitteitä. Ahvio on myös kritisoinut suomalaista hyvinvointiyhteiskuntaa väittämällä, että "Hyvinvointivaltioyhteiskunta passivoi ja luo riippuvuutta. Pohjoismainen hyvinvointiyhteiskunta on myös käytännössä tuhonnut perinteisen perheen ja paikalliset yhteisöt yhteiskunnan perusyksikköinä.".

Arvioita
Politiikan tutkija Jiri Nieminen on analysoinut Ahvion kirjoituksia ja esittää Ahvion edustavan mielipiteiltään Yhdysvaltain kristillistä oikeistoa sekä arvostelee Ahviota myös salaliittoteorioiden levittämisestä. Professori Risto Saarisen mukaan "Ahvio yhdistää siekailematta perussuomalaisen etnosentristisen kansallismielisyyden ja konservatiivisen kristillisyyden".

 Teokset  
 Nykyisen amerikkalaisen tunnustuksellisen reformoidun uskon puolustuksen (apologetiikan) teologinen tieto-oppi. Väitöskirja. Helsingin yliopisto, 2005
 Kristuksen kuninkuus ja uuden maailman eetos: reformoidun teologian historia Amerikassa 1600-luvulta nykypäivään. Luther-Agricola-seura, 2006 (Helsingin yliopiston systemaattisen teologian laitoksen julkaisuja, , 20.). . 
 Modernin evankelikaalisen teologian epistemologia, teoksessa Reformoitu Raamattu: Näkökulmia evankelikalismin teologiaan, toim. Timo Eskola. Suomen teologinen instituutti, 2007. 
 Heidelbergin katekismus: Historiallinen ja teologinen johdanto reformoituun uskonoppiin sekä katekismuksen tekstin käännös. Suomalainen teologinen kirjallisuusseura, 2009 (Suomalaisen teologisen kirjallisuusseuran julkaisuja, ISSN 0356-9349, 262.) 
 Minne menet, Suomi?. Kuva ja sana, 2011. 
 Minne menet, Suomen Siion?. Kuva ja Sana, 2012. 
 Sukupuolineutraali avioliitto - miksi ei?: seksuaalinen tasa-arvo, sukupuolineutraali avioliitto ja Raamattu. Kuva ja Sana, 2012. 
 Miten tähän on tultu?: seksuaalivallankumouksen kulttuurimarxilaiset juuret. Kuva ja Sana, 2013. 
 Avioliitto ja perhe: Jumalan paras ihmiselle. Kuva ja sana, 2013. 
 Venäjän karhu heräsi: herääkö Suomi? Kuva ja Sana, 2014. 
 Johdatus Raamatun syntyhistoriaan. Osa 1. Kuva ja Sana 2015. 
 Johdatus Raamatun syntyhistoriaan. Osa 2. Kuva ja Sana 2018. 
 Eurooppa ja Suomi islamisoituvat. Kuva ja Sana, 2015. 
 Avoimet rajat ja maahanmuutto: Euroopan ja Suomen itsemurha?. Kuva ja Sana, 2016. 
 Koraanin Allah vai Raamatun Jumala?, Juha Ahvio ja Timo Keskitalo. Kuva ja Sana, 2016. 
 Vaarallinen vihreä valhe. Kuva ja Sana, 2017. 
 Sananvapaus uhattuna Suomessa: vihapuhe, ihmisoikeudet ja media. Kuva ja Sana 2018. 
 Kristittynä Suomessa: miten olla, elää ja toimia?. Kuva ja Sana 2019. 
 Koronavirus, globalismi ja pedon merkki. Kuva ja Sana 2020. 
 Black Lives Matter, Vale valkoisesta Jeesuksesta ja Elokapina. Kuva ja Sana 2020. 
 Johdatus kristilliseen dogmatiikkaan. Kuva ja Sana 2022. 

 Lähteet 

Luokka:Vuonna 1968 syntyneet
Luokka:Elävät henkilöt
Luokka:Suomalaiset salaliittoteoreetikot
Luokka:Suomalaiset teologit
Luokka:Suomalaiset kristilliset kirjailijat
Luokka:Suomalaiset uskonnolliset vaikuttajat